KARAMAZOV-III-Web	Cada còp qu'ère de besonh, l'arturaue amorós e sollicit e sajaue de disuadir-lo, en tot procurar empedir que, coma "alavetz", aufrisse as campanhards "cigars e vin deth Rhin", e plan mens, que Diu non ac volgue, sòs; totun açò, çò que mès lo desagradaue ère qu'es gojates beuessen licor e mingèssen bonbons: "que son ues polhoses, Mitri Fiódorovich, didie, jo que les foteria un bon còp de pè a totes, e autanplan les dideria que les calie considerà'c un aunor, ja vedetz se com son!".